O‘zbekiston Markaziy saylov komissiyasi O‘zbekiston Respublikasi Oliy Majlisi Qonunchilik palatasi deputati Ahmadjon G‘ofurovning vakolatini muddatdan avval to‘xtatdi. MSK bu qarorni 23 dekabrda o‘tgan yig‘ilish davomida qabul qildi. "Markaziy saylov komissiyasi 16-Paxtaobod saylov okrugidan saylangan, O‘zbekiston Respublikasi Oliy Majlisi Qonunchilik palatasi deputati Ahmadjon G‘ofurovning vakolatini berilgan arizaga ko‘ra muddatdan avval to‘xtatish haqidagi qarorni qabul qildi", deb aytildi MSK matbuot xizmati xabarida.